

สถานการณ์ขยะในเขตองค์การบริหารส่วนตำบลเสาธง  ในปัจจุบันเริ่มเป็นปัญหามากขึ้นเรื่อยๆ สืบเนื่องจากจำนวนขยะที่มีมากขึ้น สาเหตุประการหนึ่ง คือ ประชาชนยังไม่มีการคัดแยกขยะก่อนทิ้ง ทำให้ขยะที่จัดเก็บมีทั้งขยะเปียก ขยะแห้ง หรือแม้แต่ขยะอันตราย เช่น หลอดไฟ แบตเตอรี่มือถือ ถ่านไฟฉาย ฯลฯ ผลจากการไม่คัดแยกขยะก่อนทิ้ง ทำให้ขยะมีน้ำหนักมาก โดยเฉพาะขยะเปียกที่มีน้ำผสมอยู่ ดัง นั้น เมื่อรถขนขยะของ อบต.เสาธง  นำขยะไปทิ้งที่ทิ้งขยะต้องเสียค่าใช้จ่ายตามน้ำหนัก ขยะ ทำให้อบต. เสียงบประมาณเพื่อจัดการขยะจำนวนมาก ซึ่งน่าเสียดายว่าเงินงบประมาณที่นำไปใช้มาจากเงินภาษีของพี่น้องประชาชน ทั้งสิ้น จากปัญหาดังกล่าว  อบต.เสาธง  จึงมีแนวคิดในการลดปริมาณขยะ ลดค่าใช้จ่ายในการจัดการขยะ ด้วยการขอเชิญชวนพี่น้องประชาชนได้ร่วมกันลดปริมาณขยะด้วยวิธีการคัดแยกขยะก่อนทิ้ง ซึ่งถือว่าเป็นอีกวิธีการหนึ่งที่ประชาชนสามารถมีส่วนในการลดค่าใช้จ่ายในการจัดการขยะ ที่สำคัญคือ อบต.เสาธง  มีงบประมาณเหลือไว้ใช้ในการพัฒนาคุณภาพชีวิตของพี่น้องชาวตำบล เสาธง  ได้มากยิ่งขึ้นอีกด้วย
“แยกขยะไว้ขาย  ช่วยรัฐลดค่าใช้จ่าย  ช่วยเพิ่มรายได้ครอบครัว”

